Sīkaugļu ežgalvīte
Sīkaugļu ežgalvīte (latīņu: Sparganium microcarpum) ir vilkvālīšu dzimtas suga, kuru vairums autoru uzskata par lielās ežgalvītes (Sparganium erectum) pasugu — Sparganium erectum ssp. microcarpum. Tā ir plaši izplatīta Eirāzijas cirkumpolāros apvidos, tostarp bieži visā Latvijas teritorijā, kur tā ir visizplatītākā ežgalvīšu suga. Atsevišķi eksemplāri un dažāda lieluma grupas ir sastopamas ūdenstilpju seklūdens joslā, pārmitru pļavu ieplakās, grāvjos, purvu apmalēs.